श्रीनगर। भले ही फिल्म अभिनेता अनुपम खेर अब मुंबई के हो गए हो पर इनका होम टाउन तो श्रीनगर ही है। मूल रूप से ी अनुपम खेर बीते पांच दिनों से कश्मीर में छुट्टियां मनाने आए हुए हैं। शनिवार को श्रीनगर के करन नगर में अपना पैतृक निवास देखने पहुंचे और यहां की हालत देख रोने लगे।

श्रीनगर में करन नगर स्थित अपने पैतृक निवास के सामने अनुपम करीब घंटे भर खड़े रहे। उनकी आंखों से आंसू बह रहे थे और उनके ओंठ कुछ बुदबुदा रहे थे। अनुपम ने कहा कभी यह जगह कश्मीरी पंडितों से गुलजार रहा करती थी। अपने घर के सामने खुली जगह के बारे में बताते हुए उन्होंने कहा कि कभी यहां बच्चे खेला करते थे। पर अब सबकुछ उजड़ गया। कुछ नहीं बचा। ऐसे हालत में कौन यहां आकर बसेगा। कश्मीरी पंडितों के लिए अलग टाउनशिप की वकालत करते हुए उन्होंने कहा कि फिलहाल कश्मीरी पंडितों के लिए अपने पुश्तैनी घरों में रहना सुरक्षित नहीं है। अपने पैतृक निवास आने से पहले अनुपम खेर ट्यूलिप गार्डन गए। उसके बाद वे लालचौक और रीगल चौक भी घूमने गए।

इस दौरान पत्रकारों से बातचीत करते हुए अनुपम खेर ने कहा कि यहां हालात बहुत बदल चुके हैं। कश्मीरी पंडितों की वापसी के लिए अलग टाऊनशिप के बारे में पूछे जाने पर उन्होंने कहा कि यह बहुत अच्छी बात है। इस तरह की कॉलोनी बननी चाहिए। इससे कश्मीरी पंडितों को वापस अपनी जड़ों के साथ जुडने में मदद मिलेगी। अपनी कश्मीर यात्रा का जिक्र करते हुए उन्होंने कहा कि अपने घर लौटना किसे अच्छा नहीं लगता।

आगे की स्लाइड्स में देखें और फोटोज...